Свободна практика

UX Sofia 2020 – online conference
2020-11-17 - 2020-11-20
The UX Sofia 2020 conference presents you the new trends in the world of design. Lecturers give you useful information and enrich your knowledge of UX design.
Some of the topics that will be discussed are:

Social change and design.
UX proof website.
Digital “banking”.
The indispensable principles of designing complex, data-intensive interfaces and more.

In addition to lectures, the seminar provides interesting workshops and a discussion section.
The topics of the workshops are:

How to do UX testing – learn how to improve the experience of users, to raise satisfaction and increase conversion.
Quantum Design II – it is a practical sequel to the “Quantum design” session and helps you to understand how the object-oriented analysis improves the way you design.
Embodied UX: A recipe to build your next workshop – the training focuses on
building events tailored to your vision for them. You use UX practices to set the design foundation for your next event.
Principles of designing complex interfaces – you learn practical techniques for designing complex digital products. You also learn how to create strong user experiences despite the functional requirements.

The workshops are held on 17 th , 18 th and 19 th of November.
Who is the event suitable for

For designers.

The lecturers

The lecturers are entrepreneurs, founders of digital agencies, designers. Who are they – check the website for more information.

Admission is paid, with pre-registration.

You can participate in one or several days of the conference. The total price for participation in the seminar and workshops is BGN 960. You can buy an individual ticket for each workshop. For more information – visit the website of the event.

Онлайн обучение „SuperTalks 019: Значението на дизайна за твоя уебсайт“
2020-11-19 16:00 - 17:00 (Europe/Helsinki)
Ако развиваш собствен онлайн бизнес, вероятно си наясно, че дизайнът е от съществено значение. Добрите дизайнерски решения могат да задържат посетителя, а лошите – да го накарат да затвори страницата. Но как да се справиш сам, ако бюджетът не ти позволява да разчиташ на професионални услуги? Отговор на този въпрос можеш да получиш от много места, включително и от платени и безплатни обучения. Полезен ти е и епизод 19 от поредицата „SuperTalks“. Отдели му от времето си, за да получиш ценни насоки за дизайна на твоя сайт.
От лектора разбираш:

как да извлечеш максимума, ако използваш готови шаблони;
кои елементи са задължителни;
кога можеш да се справиш сам и кога трябва да се обърнеш към професионалист и др.

За кого е подходящо събитието

За блогъри и собственици на онлайн магазини.

Лектор

Борил Караиванов е художник по образование с дългогодишен стаж в областта на уеб дизайна. Лектор и преподавател е в семинари и работилници. Той е и дизайнерът, който изгражда визуалния облик на „СуперХостинг.БГ“.

Записът е безплатен, гледай го във Фейсбук страницата на хостинг компанията.

Future Makers 2020 – онлайн издание
2020-11-21 08:30 - 2020-12-15 21:00
Ако си ученик, студент или младеж, който все още не е наясно в коя професионална сфера да направи своите първи стъпки, това онлайн събитие е за теб. Целта му е да ти помогне да планираш своята реализация. Как? Среща те с млади и вдъхновяващи хора, направили първите си крачки в кариерното развитие.
Събитието е разделено на три модула:

Презентации – лекторите разказват личните истории, които са ги отвели до призванието им.
Работилници – специалисти споделят с теб какви са уменията, които трябва да притежаваш, за да постигнеш успех в конкретна сфера.
Срещи с организатори и компании, които ти предлагат възможност за професионално развитие.

Програмата на Future Makers е разнообразна. Разгледай я и разбери кои са лекторите, които ще споделят с теб своя опит.
Много полезни са и работилниците. Представят ти специалисти в различни области, а темите, които се обсъждат, са:

Как да успееш в креативната индустрия – с теб говори Димитър Петров, основател на „Студио Змей“.
Как да изградиш личен бранд, докато си студент – своя опит споделя Стилиян Запорожанов, основател на „DigitalPRO“.
Create a vision for your future – среща с дизайнера Ивелина Гаджева и създателя „Clearing Purpose Framework“ – Джоана Мао.
Какво е да си фрийлансър и как да успееш на свободна практика – пред теб застава Иванка Могилска, копирайтър и създател на блога „Свободна практика“.
Как да изградиш успешна кариера, съобразена с личността ти – разговор с кариерния консултант Мария Тонева и маркетинг експерта Мартина Банкова.

Работилниците са обособени като отделни уебинари. Провеждат се в различни дни от 19 часа в платформата ZOOM. Датите на излъчване можеш да научиш от програмата.
Презентационната част и изложението на организации се провеждат на 21 ноември – през целия ден.

За кого е подходящо събитието

За младежи, които все още не са поели по своя професионален път.

Лектори

Лекторите са вдъхновяващи хора, които се развиват в сферата на: технологиите, журналистика, доброволчеството, предприемачестото и др.

Входът е свободен, с предварителна регистрация, ако искаш да получиш достъп до видео материалите и да се срещнеш с представители на различни компании.
Ако не желаеш да се регистрираш, гледай събитията безплатно във Фейсбук страницата на NEXTSTEP.

„Бъдещето на парите“ - форум от хибриден тип
2020-11-24 10:30 - 13:00 | Център за дистанционно обучение към МВБУ, ул. "Винсент ван Гог" 7, София, Bulgaria
Ограниченията през последната година принуждават все повече бизнеси да се пренесат във виртуалното пространство. Какво влияние оказва ситуацията върху финансирането на българските фирми? И каква е прогнозата за бъдещето на парите? Отговори на тези и други въпроси получаваш по време на форума.
Събитието е от хибриден тип – провежда на живо, но поради ограничения брой участници, ще бъде излъчено и онлайн във Фейсбук страницата на сп. „Мениджър“.
Запиши се за участие или го гледай онлайн, за да научиш повече за:

Достъпа до финансиране и влиянието на извънредното положение върху кредитирането на бизнеса.
Отвореното банкиране – какви са тенденциите във финансовите услуги и каква е ролята на автоматизацията за реализирането им.
Демократизирането на финансите – какви са възможностите и рисковете при инвестирането и как то влияе на фондовите пазари.

Детайлна информация за темите, които се дискутират, получаваш от програмата на събитието.
За кого е пододящо събитието

За бизнесмени, инвеститори и всички, които се интересуват от промените и тенденциите във финансовата сфера.

Лектори

Лекторите са финансови експерти, от които има какво да научиш. Разбери кои са те от страницата на събитието.

Входът е без такса, със задължителна регистрация, ако присъстваш на живо.

Онлайн конференция „Digital Summit 2020“
2020-11-26 09:30 - 13:00
Изминалата пролет беше предизвикателна за много бизнеси. Собствениците трябваше да прекратят дейността си или да се преместят в онлайн пространството. Тази есен ситуацията започва да се повтаря и макар ограниченията да не са толкова строги към момента, бизнесите трябва да са адаптивни, за да оцелеят. Как да отговориш на потребителския интерес и да просъществуваш във време на криза – на този основен въпрос получаваш отговор по време на събитието.
Посети конференцията, за да научиш:

какви са тенденциите в онлайн маркетинга;
как да промотираш своя бранд чрез видео и подкаст;
как да изградиш мрежа от лоялна аудитория и др.

Разгледай програмата, за да разбереш кои други въпроси ще се дискутират.
Събитието е от хибриден тип – провежда се на живо, онлайн.
За кого е подходящо

За собственици на бизнес и предприемачи.

Лектори

Лекторите са специалисти в сферата на дигиталния маркетинг, създатели на социални платформи, основатели на дигитални агенции. Кои са те и с какво се занимават – разбери от сайта на събитието.

Входът е с такса, с предварителна регистрация.

Цената на билета е без включено ДДС.

Уебинар „Създаване на електронни обучения: Етапи на изработка и практически съвети“
2020-11-26 10:00 - 15:30
Вследствие на ограниченията през последните месеци много бизнеси се насочиха към онлайн пространството. Дигитализацията им помогна не само да продължат да съществуват, но и да изградят по-силна връзка със своите клиенти. Ако и ти искаш да адаптираш своя бизнес към променящата се среда и обмисляш създаване на онлайн обучение, уебинарът ти е от полза.
Запиши се, за да разбереш:

кои са основните елементи при създаване на онлайн съдържание;
какви са техническите аспекти на електронното обучение;
кои софтуери са подходящи за това начинание.

Получаваш и достъп до следните ресурси:

„Ръководство за създаване на електронно обучение“.
Въпросник за анализ на потребностите.
Курс „Най-важното, което дизайнерите трябва да знаят за хората“ – помага ти да разбереш как хората възприемат информация.

За кого е подходящо събитието

За собственици на бизнес, фрийлансъри и специалисти, които искат да създават ефективни онлайн обучения.

Входът е с такса, с предварителна регистрация на телефон 02 850 53 64 или имейл office@nitbg.com.

Цената на билета е без включено ДДС.
Ако се запишеш до 22-и ноември, получаваш 15% отстъпка.

IAB Будилник – Бизнес закуска – онлайн събитие
2020-12-01
Ако се занимаваш с електронна търговия и разчиташ предимно на собствените си знания, умения и усилия, за да достигнеш до целевата си аудитория, то този семинар ти е полезен. Обучението разглежда отделни звена в онлайн продажбите и маркетинга, които са важни за развитието на бизнеса ти.
По време на курса научаваш:

кои инструментите въздействат върху избора на потребителя;
как се създават интерактивни HTML5 банери и защо са ти от полза;
как да презентираш успешно своя продукт в социалните мрежи.

Лекторите споделят с теб знанията си и реални примери от своята практика.
Можеш да се включиш в събитието чрез платформата ZOOM или да гледаш излъчването във Фейсбук страницата му.
За кого е подходящо събитието

За собственици на малък бизнес и маркетолози.

Лектори

Лекторите са мениджъри и директори в наложили се дигитални компании и агенции, сред които: „Xplora“, „Netinfo“ и др.

Обучението е безплатно, с предварителна регистрация.

Онлайн семинар „Търговски умения, процеси и комуникация“
2020-12-01 10:00 - 16:00
Налага ли ти се ежедневно да общуваш с клиенти, за да предлагаш продуктите си? Ако го правиш, значи си наясно колко е важна добрата комуникация за разрастването на бизнеса. Конкуренцията във всяка сфера е голяма, затова уменията за провеждане на разговори са основополагащи за развитието на дейността ти. Обучението ти е полезно, защото те учи как да достигнеш до точните клиенти и как да подобриш общуването си с тях.
Разделено е на три модула:

Продажбени процеси – научаваш как да продаваш ефективно продуктите си.
Намиране на клиенти – разбираш как да се свързваш с потенциалните си клиенти и да създаваш потребителски профили.

Квалифициране – учиш се да определяш потенциалните си клиенти. Лекторите ти споделят и кой метод да използваш, за да постигнеш достатъчно добър резултат.

За кого е подходящо събитието

За собственици на малък бизнес, търговски представители, продуктови представители.

Лектори

Жюстин Томс е основател на агенция „ABC Design & Communication“ и създател на медийна група „Аз медия“. Тя е автор на редица маркетинг книги и преподавател в НБУ.
Даниел Костов е предприемач и търговски мениджър. Има над 20-годишен опит в комуникацията с клиенти. Основател е на агенция „Salesmaster.tech“. Водещ е и на подкаста „Практичекса екология“, където дискутира темите за опазването на природата, ползите от рециклирането, кръговата икономика и др.

Събитието е платено, с предварителна регистрация.

Цената е без ДДС.

Онлайн обучение „Нови моменти в ДДС при електронната търговия“
2020-12-03
Планираш да развиваш електронна търговия – може би искаш да стартираш нещо свое или решението ти е продиктувано от ограниченията, които се налагат през последната година върху бизнеса. Да, това е възможност да оцелееш в момента. Но преди да започнеш, има детайли, с които трябва да си наясно, за да си спестиш главоболия в бъдеще. По време на семинара се дискутират най-важните въпроси при предлагането на онлайн продукти и услуги.
Включи се, за да разбереш повече за:

регистрацията по ЗДДС и дължимите осигуровки;
търговията с вносни стоки;
продажбите с наложен платеж и ППП (пощенски паричен превод);
работата с онлайн магазини, създадени на платформи като Shopify, WordPress (WooCommerce), OpenCart и др.

Курсът ти е полезен и ако предлагаш онлайн услуги. Обсъждат се въпросите за:

ДДС при работа с чуждестранни клиенти;
използване на платформи като Seliton и CloudCart.;
B2B и B2C доставки на услуги и др.

Виж цялата програма в сайта на събитието.
За да участваш в семинара, трябва да имаш регистрация в ZOOM.
За кого е подходящо събитието

За собственици на бизнес, които се занимават с електронна търговия, както и за фрийлансъри.

Лектор

Георги Денборов е специалист на свободна практика с богат опит в сферата на данъчното право. Завършил е магистратура по международно данъчно облагане в Университета „Джорджтаун” във Вашингтон, а от 2018 г. насам води курс към НБУ.

Участието е платено, с предварителна регистрация.

Цената е без ДДС.

„Питай видео специалист“ – безплатна, онлайн консултация
2020-12-07 - 2020-12-13
Ако си собственик на бизнес или поддържаш личен блог, си наясно, че споделената информация под формата на видео може да ти донесе нови клиенти и да засили интереса и доверието на настоящите. Видеата са занимателни, информативни и все по-предпочитани, затова си се насочил към тях.
Знаеш ли каква техника да използваш за заснемането им? С каква програма да ги обработваш? И как въобще да достигаш до своите клиенти? Въпросите са много, когато „прохождаш“ в напълно непозната за теб сфера.
Теодора Петрова, режисьор по образование, може да ти помогне. Възползвай се от безплатната консултация с нея в „Свободна практика“ и задай въпроса си.
Как да участваш

Публикувай въпроса си като коментар под месечния пост в рубриката „Питай видео специалист“. Ако си един от първите 4-ма, очаквай отговор до неделя вечер.

Кой води консултацията

Теодора Петрова е режисьор и оператор с над 8-годишен стаж в създаването на документални филми, реклами, уеб видеа и др. Тя работи както с директни клиенти, така и с продуцентски къщи. Чрез уеб видеата, които създава, разказва реалните истории на хората зад професията. Така зрителите ѝ не само опознават личността, но намират своето вдъхновение. Положителните послания и мотивиращите теми седят в основата на работата ѝ.

Последвай линка и задай въпросите си на Теодора Петкова.

Онлайн среща с Яни Драгов: Изборите, които имат значение
2020-12-17 08:30 - 09:30
Развиваш собствен бизнес и често се вслушваш в чуждия опит, за да избегнеш основни грешки, които другите вече са допуснали. Или четеш историите на успешните предприемачи, за да намериш своята доза вдъхновение – разказите им още веднъж ти напомнят, че трудностите са част от пътя. Ако правиш тези неща, срещата с Яни Драгов, основател на „Smart Organic“, ще ти е интересна и полезна.
По време на разговора той споделя:

как и защо е решил да се захване с търговия с био храни;
как е успял да превърне фирмата си в най-големия дистрибутор на този вид продукти;
от какво значение е средата за развиване на бизнеса;
кои личностни качества са предпоставка за успех и др.

За кого е подходящо събитието

За собственици на бизнес и хора, които се вдъхновяват от чуждите постижения.

Лектор

Яни Драгов е предприемач, основател на „Smart Organic“ – фирма за дистрибуция и производство на био храни. Собственост на фирмата е и веригата био магазини „Зелен“.

Събитието е без такса, с предварителна регистрация.

Онлайн курс „Инфлуенсър маркетинг“
2020-12-20 17:00 - 19:00
През последните години все по-често собствениците на фирми обръщат поглед към инфлуенсърите, за да достигат до повече от потенциалните си клиенти. Потребителите вярват на инфлуенсърите, ето защо и връзката между популярните лица и бизнеса е разбираема. Ако и ти самият си се замислял да се възползваш от този маркетингов канал, курсът ти дава добра представа за това какво да очакваш от реализирането на подобна кампания.
По време на обучението разбираш:

как да избереш подходящите за твоя бизнес инфлуенсъри;
как да различиш успешните лица;
какви възможности ти дава този вид маркетинг;
как да планираш, проведеш и анализираш резултатите от кампанията и др.

За кого е подходящо събитието

За собственици на бизнес.

Лектор

Ния Коцева е основател на една от водещите агенции за инфлуенсър маркетинг – INFLUENCER.BG. До момента е работила съвместно с български и международни брандове, сред които „Coca Cola“, „Ford“, „Eucerin“ и др.

Събитието е с такса, с предварителна регистрация.

Курсът се провежда на 11 и на 20 декември.

Онлайн курс „SEO Website Architecture & Automations“
2021-01-05 19:00 - 2021-02-20 22:00
Поддържаш сайт или блог и си решил сам да се занимаваш с оптимизацията му. Чел си много до момента, пробвал си и си видял, че има резултат от усилията ти. С времето обаче все повече осъзнаваш, че знанията ти са недостатъчни. Нужен ти е систематизиран курс и добри лектори. В този случай обучението на SoftUni е подходящо за теб. Нивото му съответства на Middle SEO Specialist.
Запиши се, за да получиш по-задълбочени познания относно:

Видовете миграции на сайтовете.
Автоматизацията на SEO процесите.
Link building-а.
Работата с изтекли домейни и др.

След приключване на обучението ще можеш да:

работиш със SEO филтри;
анализираш вътрешен PageRank;
подобряваш скоростта на сайтовете.

Разгледай всички планирани теми в сайта на SoftUni, за да разбереш какви други умения ще придобиеш.
В края на курса полагаш изпит. Ако оценката ти е достатъчно висока, получаваш „Удостоверение за професионално обучение“, валидно в ЕС.
За кого е подходящо обучението

За хора, които имат базови познания относно SEO – наясно са как работят търсачките, знаят как да използват Google Analytics за своите цели, знаят как да оптимизират съдържание. Подходящо е и за курсисти, завършили обучението „Search Engine Optimisation“ на SoftUni.

Лектори

Геннадий Воробьов е създател на дигитална агенция „Netpeak Bulgaria“, част от „Netpeak Group“. Агенцията си сътрудничи с бизнеси в и извън България.
Мартин Желязков е SEO специалист в „Netpeak Bulgaria“. Притежава богат опит в оптимизацията на онлайн магазини и сайтове. Лектор е на различни събития, участвал е в семинари и мастър класове.
Борислав Дончев е SEO специалист в „Netpeak Bulgaria“. През 2018/2019 завършва цялостната програма на SoftUni по дигитален маркетинг, печели първо място в курса по SEO и оттогава е част от екипа на агенцията.

Събитието е с такса, с предварителна регистрация.

Занятията се провеждат всеки вторник и четвъртък между 19.00 и 22.00 часа.

Уебинар „Успешни заедно. Развий своя бизнес онлайн“
2021-01-06 14:00 - 15:00
Ако имаш собствен бизнес, но все още не си се решил да създадеш онлайн магазин, замисли се и за тази алтернатива. Интернет присъствието ти дава много предимства, а програмата „Успешни заедно. Развий своя бизнес онлайн“ е създадена, за да подпомогне развитието на стартиращите електронна търговия. Включи се в инициативата и ще получиш:

ваучер за създаване на онлайн магазин на платформата CloudCart за година;
пакет с безплатни инструменти и преференциални предложения от ДСК и Mastercard.

Повече за програмата научаваш по време на уебинара. Лекторите споделят с теб още:

как се работи със софтуер за електронна търговия;
какви са законовите специфики при този вид дейност;
какви са преференциите, от които можеш да се възползваш.

За кого е подходящо събитието

За всички, които обмислят възможността да създадат онлайн магазин.

Лектори

Лекторите са представители на CloudCart, банка ДСК и Mastercard.

Уебинарът е без такса, с предварителна регистрация.

Уебинар „Как да се справим с онлайн обучението на децата?“
2021-01-12 18:00 - 19:00
Ако детето ти е ученик, най-вероятно ти се налага да балансираш между работата си и обучението му в домашни условия. Няма значение дали имаш собствен бизнес, работиш на свободна практика или на трудов договор – трябва да изпълниш служебните си ангажименти. Как същевременно да си полезен на детето по време на обучението му у дома? Как да преодолееш трудностите, пред които ситуацията те изправя? На тези и много други въпроси получаваш отговор от психолога Доника Боримечкова.
Запиши се за участие в уебинара, за да научиш още:

можеш ли да допринесеш за по-качественото образование;
как да реагираш, когато детето поиска да му помогнеш за домашна работа или урок.

Обучението се провежда в две части:

На 12.01.2021 г. – за родители с деца от първи до четвърти клас;
На 19.01.2021 г. – за родители с деца от пети до осми клас.

За кого е подходящо събитието

За родители на ученици.

Лектор

Доника Боримечкова е психотерапевт и детски психолог. В продължение на 5 години е работила като психолог в детска градина, а от 10 години развива лична практика.

Входът е платен, с предварителна регистрация.

Обучение „Ефективна комуникация „ръководител-служител“
2021-01-13 | ул. „Будапеща“ 92, ул. „Будапеща“ 92, София, Bulgaria
Ръководиш свой екип и не си доволен от начина, по който общуваш с него? Искаш да подобриш комуникацията със служителите си? Прегледай програмата на твоя обучение.
Курсът е разделен на няколко модула:

Комуникацията като процес – разбираш какви са най-често допусканите грешки в общуването между ръководител и служител.
Вербална, паравербална и невербална комуникация – лекторът обсъжда с теб начините за въздействие чрез езика на тялото, както и типовете служители според възприемането на информацията.
Телефонна комуникация – научаваш добри практики при този вид общуване.
Имейл комуникация – кога е предпочитана и какви са нейните особености.
Ефективна комуникация – акцентът е върху подходите за подобряване на разговорите и значението им за успеха на фирмата.

Разгледай цялата програма на сайта на събитието, за да разбереш какви са останалите теми, които се обсъждат в отделните модули.
За кого е подходящо събитието

За собственици на бизнес и ръководители, които искат да подобрят общуването със своите служители.

Входът е с такса, с предварителна регистрация.

Онлайн обучение „Най-добрите практики за Facebook Performance“
2021-01-13 19:00 - 21:00
Развиването на бизнес страница във Фейсбук е задача, която изисква проучване, активност и последователност. Трудно е, ако сам се грижиш за популяризирането ѝ и реализирането на рекламните кампании. От голяма полза са ти различни ресурси, включително курсове, благодарение на които да разбереш как да се възползваш максимално от социалната мрежа.
Безплатното онлайн обучение, организирано от SoftUni, със сигурност ще ти е интересно. От лектора разбираш как работи алгоритъмът на Фейсбук. Научаваш и добри практики, които можеш да приложиш веднага. Всичко това ти помага да постигнеш много по-добри резултати при управлението на рекламните си кампании.
За кого е подходящо събитието

За всички, които сами обгрижват страниците си във Фейсбук.

Лектор

Борислав Велев е експерт по дигитален маркетинг. През последните 15 години се е занимавал с цялостно уеб представяне на български и международни компании. В момента фокусът му е върху създаването на маркетинг кампании за директни клиенти.

Записът на събитието се излъчва безплатно, с предварителна регистраця.

Онлайн обучение „UX и уеб дизайн“
2021-01-16 10:00 - 2021-02-14 13:00
Начинаещ уеб дизайнер си или идеята за разработване на сайтове е привлекателна за теб. Искаш да знаеш как да създаваш интернет страници и да оформяш дизайна им така, че да подобриш потребителското преживяване. Значи това обучение е подходящо за теб. То е разделено на три модула: UX, HTML, CSS и включва теми като:

какви са основните графични елементи;
как да подобриш потребителското преживяване и поведение;
как да структурираш HTML5 документи;
как да създаваш хипервръзки и да включваш изображение в страница;
какви са типовете селектори в CSS;
как да форматираш шрифт и текст и др.

Разгледай програмата, за да разбереш какво още те очаква.
В началото на всяко занятие получаваш обратна връзка от преподавателя, както и препоръки за по-ефективна работа. В цената е включено и видео от всяка лекция. В края на обучението получаваш удостоверение за успешно завършен курс.
Лекциите се провеждат в събота и неделя – в продължение на пет седмици.
За кого е подходящо събитието

За всички, които проявяват интерес към изграждане на сайтове и подобряване на потребителското преживяване.

Лектор

Събина Василева е магистър по графичен дизайн и специалист в областта на уеб дизайна.

Събитието е с такса, с предварителна регистрация.

Ако се запишеш преди 8-и януари, цената е 314 лв., а след датата – 376 лв.
Можеш да внасяш таксата и на части.

Онлайн обучение „Основи на електронната търговия“
2021-01-23 09:30 - 2021-03-13 11:30
Развиваш собствен бизнес, но до момента поддържаш само физически магазин. Все по-често обмисляш възможността за онлайн търговия. Стартирането на интернет магазин е добро решение, но трябва да си наясно как да го разработиш. От полза ти е обучението „Основи на електронната търговия“, защото от него научаваш как да поставиш успешно начало на своите онлайн продажби.
Заяви участие, за да разбереш:

как се структурира онлайн магазин;
кои канали за комуникация да използваш, за да привлечеш клиенти;
как да рекламираш бизнеса си;
какви са принципите за работа с платформи и др.

Продължителността на обучението е осем седмици. През това време лекторът обсъжда с теб въпросите за:

идентичността на фирмата;
оптимизацията на магазина;
клиентското и следпродажбеното обслужване;
маркетплейс платформите.

Разгледай сайта, за да получиш подробна информация за програмата.
Лекциите се провеждат чрез платформата ZOOM всяка събота между 9.30 и 11.30.
За кого е подходящо събитието

За всички, които се интересуват от електронна търговия и развитие на собствен онлайн магазин.

Лектор

Никола Илчев е предприемач и основател на eCommerce Academy – академия за провеждане на семинари и обучения на тема онлайн търговия.

Събитието е с такса самоучастие, с предварителна регистрация.

Онлайн обучение „Уверена, устремена, успешна“
2021-01-25 17:30 - 2021-06-25 22:00
Чувстваш ли удовлетворение от работата си? Или по-скоро осъзнаваш, че не си развила пълния си потенциал заради собствените си ограничения? Ако си отговаряш положително на втория въпрос, вероятно си наясно, че увереността е онова качество, което ти липсва, съответно – заради което се проваляш.
Курсът ти е полезен, ако искаш и си готова да работиш за собствената си промяна. Помага ти да повишиш самооценката си и да се научиш на постоянство и последователност в действията си. Всичко това те прави по-успешна в професионален план.
Благодарение на обучението и на собствените си усилия ще:

развиеш увереността и самооценката си;
започнеш да отстояваш границите си;
разбереш как да си поставяш цели, адекватни на ценностите ти и др.

Разгледай и програмата по месеци.
Курсът включва:

шест онлайн срещи – всяка с продължителност 4 часа;
участие в малка група – до 12 души и работа по двойки;
насоки за домашна работа и допълнителни ресурси;
6 подробни мейла с обратна връзка относно домашните задания.

Приготви се за много практическа работа.
В края на програмата очаквай онлайн среща за обсъждане на прогреса на участниците.
За кого е подходящо събитието

За жени, на които им липсва самоувереност, целеустременост и способност да поставят граници в професионален аспект.

Лектор

Лили Георгиева е сертифициран кариерен консултант и създател на методологията за промяна „Устрем“. Основната ѝ цел е да помогне на хората да постигнат удовлетворение в професионален план. Работила е като HR в международни компании.

Събитието е с такса, с предварителна регистрация.

Участвай в онлайн фокус група за създаването на нови кариерни програми
2021-01-25 18:00 - 2021-01-28 20:00
Поставяш кариерата си на първо място и се стремиш да се развиваш в своята сфера или приоритет за теб е личностното израстване. Сподели своя опит и съдействай на младите хора да преоткрият възможностите си! Ако си между 19 и 40 години, включи се в дискусията, организирана от NEXTSTEP.bg. Целта на проекта е да помогне на младежите да направят първите си стъпки към израстването в личен и в професионален план.
Какво се изисква от теб? Да споделиш:

кои трудности ти пречат да си по-успешен;
какви ресурси или информация могат да улеснят просперитета ти;
какво те мотивира да учиш и да се развиваш.

Дискусията се провежда онлайн, а това са само част от въпросите, които обсъждаш с организаторите.
Ако участваш, не само внасяш яснота относно някои от проблемите на младите, но и получаваш достъп до личностен тест от NEXTSTEP.bg. Тестът ти помага да опознаеш по-добре себе си, силните си страни и ти посочва някои потенциални възможности за реализация.
Включи се в събитието чрез платформата ZOOM на:

25 януари, ако си между 19 и 28 години;
28 януари, ако си между 29 и 40 години.

За кого е подходящо

За хора между 19 и 40 години, които биха споделили своя опит относно личностното или кариерното си израстване.

Участието е без такса, с предварителна регистрация.

Онлайн обучение „Еврофинансиране за бизнеса“
2021-01-29
Ако си управител или собственик на малка/средна компания и искаш да получиш по-голяма яснота относно възможностите за подкрепа на бизнеса, този семинар е за теб. В момента редица европейски програми осигуряват финансиране на проекти в областта на:

енергийната ефективност;
технологичната модернизация;
човешките ресурси;
иновациите и др.

Вземи участие, за да разбереш как и защо да кандидатстваш по:

ОП „Иновации и конкурентоспособност“ 2014-2020.
ОП „Развитие на човешките ресурси“ 2014-2020.
Програма за развитие на селските райони 2014-2020.

От лектора научаваш:

кои са отворените позиции и какви документи са ти необходими;
какъв размер на финансиране можеш да заявиш;
как да подбереш партньорите и подизпълнителите си и др.

Срещата се провежда онлайн. Добре е да имаш микрофон, за да задаваш въпросите си.
Получаваш отстъпка, ако участваш с друг член на твоята организация/фирма, както и ако си член на Лийн клубoвете към „Алфа Куолити“.

За кого е подходящо събитието

За основатели на организации, мениджъри и собственици на фирми.
За всички, които се интересуват от възможностите за европейско финансиране на проекти.

Обучението е с такса, с предварителна регистрация.

Цената е без включено ДДС.

Ако имаш въпроси, свържи се с организаторите на следните телефони: 02 868 75 31, 0882 606008.

Дистанционно обучение „Онлайн и медийно поведение“
2021-01-29 09:30 - 14:30
Интернет пространството предлага много възможности, но е важно да можеш и да се възползваш от тях. Ако твоята работа е обвързана предимно с онлайн общуването, важно е представянето ти да е на ниво. Включи се в обучението, ако искаш да подобриш своя виртуален профил.
Програмата е разделена на три модула:

Медийно поведение, представяне и нетикет (интернет етикет).
Онлайн презентиране.
Фалшиви новини и алтернативни факти.

От Мария Касимова-Моасе научаваш:

Какви са спецификите на видео и телевизионния формат.
Как да изградиш своя цялостен интернет образ чрез мейл, блог, влог и профил в социалните мрежи.
Какво да бъде поведението ти по време на онлайн интервю за работа, презентация, семинар или работна среща.
Как се използват фалшивите новини за менажиране на общественото мнение и др.

Виж цялата програма на събитието, за да си наясно с какво още ще ти е полезно.
За кого е подходящо събитието

За всички, които искат да подобрят своето онлайн представяне.

Лектор

Мария Касимова-Моасе е консултант по етикет, протокол и медийно поведение. Учила е в Париж, Лондон и Брюксел.

Събитието е с такса, с предварителна регистрация.

Цената е без включено ДДС.
Получаваш отстъпка, ако участваш с още минимум двама души от твоята организация.
Регистрирай се до 24.01.2020 г., за да заплатиш цената от 85 лв.

Онлайн лекция „Видео стрийминг“
2021-01-29 18:00 - 19:30
Използваш всяка възможност за привличане на клиенти. Създал си профили и страници в различни социални мрежи и се учиш как да ги развиваш. Виж това събитие, сигурно ще ти е полезно.
Фокусът му е насочен към споделянето на живата връзка като похват за достигане до потребителите. По време на лекцията разбираш как да увеличиш ангажираността на аудиторията си в YouTube, Facebook, TikTok чрез видео стрийминга. Лекторът ти представя и полезна платформа, която можеш да използваш за своите видеа.
Обучението е с практическа насоченост.
За кого е подходящо събитието

За всички, които искат да използват ефективно видео стрийминга.

Лектор

Анна Христова е управител на агенция „Аdline Bulgaria“. Има над 5 години опит в управлението на социални мрежи и в сферата на маркетинга.

Събитието е без такса, с предварителна регистрация.

Онлайн курс „Бранд мениджмънт“
2021-02-01 18:30 - 2021-03-01 19:30
Развиваш собствен бизнес и искаш той да е разпознаваем, името ти да се отличава от това на конкурентите. Изграждането на собствена марка е задача, която изисква постоянство и търпение. От полза в това начинание са ти обучителните курсове. Такъв е и „Бранд мениджмънт“. Запиши го, за да разбереш:

как да развиеш и управляваш своя бранд;
кои фактори ти помагат да се отличиш;
как да защитиш марката си като своя интелектуална собственост;
кои са най-честите грешки, как да ги предотвратиш и др.

Обучението се провежда онлайн в рамките на 30 учебни часа, а срещите са разпределени в удобно за курсистите време.
За кого е подходящо събитието

За всички, които искат да развият свой успешен бранд.

Лектор

Гл. ас. д-р Димитър Трендафилов – преподавател в НБУ и главен асистент на програма „Маркетинг“. От 2 години е и помощник-ректор по международната дейност на НБУ.

Събитието е с такса, с предварителна регистрация. Запиши се на следните координати:

0884 824542;
uppo@nbu.bg.

Уебинар „Имейл маркетинг – ефективно, работещо, нужно“
2021-02-04 13:00 - 14:00
Занимаваш с маркетинг, социални медии или комуникации и си наясно, че имейл маркетингът продължава да е мощен инструмент за привличане на клиенти. Ако не можеш все още да го използваш умело и се колебаеш в знанията и уменията си, онлайн курсът ти е от полза. Участвай, за да разбереш:

какво ти е нужно, за да създадеш успешна кампания;
добри практики за по-високи резултати.

Жюстин Томс споделя с теб детайли относно планирането и провеждането на ефективни кампании.
За кого е подходящо събитието

За маркетолози, копирайтъри, специалисти в сферата на комуникацията.

Лектор

Жюстин Томс е маркетинг експерт и основател на уеб агенция „ABC Design & Communication“. Автор и съавтор на няколко книги за маркетинг, сред които „Успешен онлайн маркетинг с 65 примера от практиката“. Преподавател е в НБУ и SoftUni Digital.

Събитието е без такса, с предварителна регистрация.

Онлайн курс за начинаещи „Фотография и видео“
2021-02-06 14:30 - 2021-03-20 18:30
Имаш интерес към видеообработката? Искаш да се научиш да правиш монтаж и да заснемаш видеа, подходящи за YouTube? Може би са ти нужни базисни познания, а целта ти е да създаваш материали за различните социални мрежи и с това да привличаш по-голяма аудитория. Курсът ти е полезен, защото ти дава основата, върху която да стъпиш.
Запиши се, за да научиш как да:

избереш подходяща програма за обработка;
монтираш своето първо видео;
заснемеш материал за TikTok или YouTube.

От страницата на събитието разбираш каква е програмата, която ще следваш.
Обучението се провежда в рамките на 6 занятия – по 2 часа седмично.
За кого е подходящо събитието

За хора, които проявяват интерес към видеообработката, но нямат опит и познания.

Лектор

Марина Николова е работила като режисьор и сценарист в Нова Телевизия, БТВ, БНТ и други телевизии. Основател е и на „NIM Animations“ – училище за кино и телевизия за деца.

Събитието е с такса самоучастие, с предварителна регистрация.
Ако имаш въпроси относно записването или програмата, позвъни на тел. 0888 796673.

Уебинар „Три причини да станеш учител“
2021-02-11 18:30 - 19:30
Ти си от хората, които не са безразлични към състоянието на образователната ни система. Нещо повече – виждаш, че има какво да се подобри и с удоволствие би дал своя принос. А обмислял ли си възможността да практикуваш професия с кауза? Ако всичко това е валидно за теб, то още сега можеш да:

разгледаш сайта на „Заедно в час“, за да се запознаеш с мисията на организацията и принципите ѝ на работа;
заявиш участие в уебинара „Три причини да станеш учител“.

Събитието ти е полезно, защото не само ти разкрива една нова професионална перспектива, но и те среща с всички страни, които участват в системата – учител, ученик, студент. Представя ти техните гледни точки, а това ти помага да вземеш решение дали да се насочиш към учителската професия.
За кого е подходящо

За младежи, които искат да променят образователната система и да се превърнат във вдъхновяващи учители.

Уебинарът е без такса, с предварителна регистрация.

Уебинар „Онлайн работни срещи: технически и социални умения“
2021-02-12
Виртуалното общуване все по-често измества живото, а през последната година то е основен начин на комуникация. Може би и на теб ти се налага да провеждаш онлайн разговори с партньори или клиенти. Или пък си решил да споделиш знанията си с по-широка аудитория и обмисляш създаването на интернет курс. Във всеки от случаите обучението ти е полезно, защото ти помага да подобриш своето онлайн общуване.
По време на събитието научаваш:

как да задържаш вниманието на участниците;
как да поискаш обратна връзка;
кои са най-често срещаните проблеми и как да ги разрешиш;
кои инструменти са ти в помощ и как да ги използваш;
какви са възможностите на всяка от платформите: Skype, Zoom, Webex, Teams и Adobe Connect.

За кого е подходящо събитието

За всички, които искат да подобрят интернет комуникацията си с партньори, клиенти и др.

Входът е с такса, с предварителна регистрация.

Цената е без ДДС.
Ако се включиш с друг участник от твоята организация, получавате 10% отстъпка.

Онлайн обучение „Маркетинг уикенд в туризма с Xplora Human Digital“
2021-02-13 10:00 - 2021-03-07 12:00
Управител си на малък семеен хотел и се интересуваш от възможностите за достигане до повече гости. Стремиш се към присъствие в интернет пространството – имаш собствен сайт или си на път да създадеш такъв; поддържаш страници и профили в социалните мрежи. Наясно си, че маркетинг обученията са полезни. От тях научаваш как работят комуникационните канали, благодарение на които достигаш до своята целева група. Още едно събитие, подходящо за теб и насочено към туристическия бранш, е „Маркетинг уикенд в туризма“. Запиши го, за да разбереш:

наистина ли ти е нужен уебсайт;
защо доброто съдържание и качествените снимки са важни;
как да оставиш повече свои клиенти доволни след промените, които епидемията от Covid-19 внесе;
какви са възможностите на бизнес страницата във Фейсбук;
как да използваш ефективно Google Ads.

Лекциите се водят в различни дни между 13.02. и 07.03. Разгледай програмата на събитието, за да разбереш кои са датите и часовете на провеждане на всяка от тях.
За кого е подходящо

За маркетолози, управители на хотели и туристически агенции.

Лектори

Лекторите са специалисти в областта на дигиталния маркетинг.

Събитието е без такса, с предварителна регистрация.

Уебинарът се излъчва и във Фейсбук страницата на Brand Star.
